Diari Oficial de la Generalitat Valenciana


Sumari del DOGV 5133, del 11-11-2005 (2005/12328)

ORDRE de 8 de novembre de 2005, de la Conselleria d'Economia, Hisenda i Ocupació, per la qual s'incrementen les dotacions econòmiques previstes en l'Ordre de 20 de juliol de 2005, de la mateixa Conselleria, per la qual es convoquen subvencions públiques mitjançant contractes-programa sectorials per a la formació de treballadors, i es convoquen ajudes per als contractes subscrits a l'empara de l'article 2.1.a), c) i d) de l'Ordre de 27 d'octubre de 2004, de la indicada Conselleria, per la qual es convocaven subvencions públiques mitjançant contractes-programa per a la formació de treballadors, i s'obri el termini de presentació de sol·licituds.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5133

Data del DOGV
:   11-11-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/12466


Data del document
:   08-11-2005

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * associació professional
    * ajuda pública
    * sindicat
    * organització patronal
    * mà d'obra
    * professió independent
    * ajuda a les empreses
    * suport econòmic
    * reciclatge professional
    * formació professional
    * economia social
    * cooperativa

ORDRE de 8 de novembre de 2005, de la Conselleria d'Economia, Hisenda i Ocupació, per la qual s'incrementen les dotacions econòmiques previstes en l'Ordre de 20 de juliol de 2005, de la mateixa Conselleria, per la qual es convoquen subvencions públiques mitjançant contractes-programa sectorials per a la formació de treballadors, i es convoquen ajudes per als contractes subscrits a l'empara de l'article 2.1.a), c) i d) de l'Ordre de 27 d'octubre de 2004, de la indicada Conselleria, per la qual es convocaven subvencions públiques mitjançant contractes-programa per a la formació de treballadors, i s'obri el termini de presentació de sol·licituds. [2005/X12500]
  
La Conferència Sectorial d'Afers Laborals, en la reunió del 7 de juny de 2005, va acordar els criteris objectius de distribució de fons complementaris per a formació contínua gestionats per les comunitats autònomes per a l'any 2005. Al seu torn, el Consell de Ministres, en la reunió de 29 de juliol de 2005, va decidir formalitzar-los.
  
Sobre aquesta base, en el Boletín Oficial del Estado de 3 de setembre de 2005 s'hi va publicar l'Ordre TAS/2.763/2005, de 26 d'agost, per la qual es distribueixen territorialment fons complementaris per a formació contínua gestionats per les comunitats autònomes per a l'any 2005. Aquesta ordre atribuïa a la Comunitat Valenciana uns fons complementaris per un import de 8.069.790 euros.
  
Després d'incorporar els fons al pressupost de la Generalitat Valenciana per a l'exercici 2005, programa pressupostari 322.52, «Formació Professional Ocupacional i Contínua», esdevé necessari que aparega l'increment en la dotació pressupostària prevista en l'Ordre de 20 de juliol de 2005, d'aquesta Conselleria, per la qual es convoquen subvencions públiques mitjançant contractes-programa sectorials per a la formació de treballadors, així com la dotació pressupostària destinada als contractes-programa firmats a l'empara de l'article 2.1.a), c) i d) de l'Ordre de 27 d'octubre de 2004, de la indicada Conselleria, per la qual es convocaven subvencions públiques mitjançant contractes-programa per a la formació de treballadors, així com obrir un termini d'ampliació de sol·licituds per a aquestos últims contractes- programa.
  
En virtut de tot això, sentit el Consell Valencià de Formació Professional, i fent ús de les facultats que em confereixen la Llei 5/1983, de 30 de desembre, de Govern Valencià, i el Decret 112/2003, d'11 de juliol, del Govern Valencià, pel qual s'aprova el Reglament Orgànic i Funcional de la Conselleria d'Economia, Hisenda i Ocupació,
  
ORDENE
  
Article 1
  
La dotació pressupostària prevista en la disposició addicional primera de l'Ordre de 20 de juliol de 2005, de la Conselleria d'Economia, Hisenda i Ocupació, per la qual es convoquen subvencions públiques mitjançant contractes-programa sectorials per a la formació de treballadors, s'incrementa en 1.916.575 euros, i queda fixada en 5.895.841 euros a càrrec de la línia pressupostària T5644000 del subprograma 322.52 «Formació Professional Ocupacional i Contínua».
  
Article 2
  
Es convoquen per a l'exercici 2005 ajudes per als contractes-programa de l'article 2.1.a), c) i d) de l'Ordre de 27 d'octubre de 2004, de la Conselleria d'Economia, Hisenda i Ocupació, per la qual es convocaven subvencions públiques mitjançant contractes-programa per a la formació de treballadors, per a les quals hi ha una dotació de 5.749.725 euros a càrrec de la línia pressupostària T5644000 del subprograma 322.52, i d'acord amb les bases regulades en la citada Ordre.
  
Article 3
  
Les entitats que puguen subscriure contractes-programa a l'empara de l'article 2.1.a), c) i d) de l'Ordre de 27 d'octubre de 2004, de la indicada Conselleria, per la qual es convocaven subvencions públiques mitjançant contractes-programa per a la formació de treballadors, tindran un termini de deu dies naturals a partir de la publicació de la present ordre a fi de presentar sol·licituds de plans formatius, tot això d'acord amb les bases establides en la citada Ordre de 27 d'octubre de 2004.
  
DISPOSICIONS FINALS
  
Primera
  
Aquesta ordre entrarà en vigor el dia de la publicació en el Diari Oficial de la Generalitat Valenciana.
  
Segona
  
Contra el present acte, que posa fi a la via administrativa, els interessats podran interposar-hi un recurs contenciós administratiu en el termini de dos mesos, comptats des de l'endemà de la publicació, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveuen els articles 10.1.a) i 46.1 de la Llei 29/1998, de 13 de juliol, reguladora de la Jurisdicció Contenciosa Administrativa, o, potestativament, un recurs de reposició davant aquest mateix òrgan en el termini d'un mes, computat en els termes ja dits, tal com disposa pels articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjuí que es puga interposar qualsevol altre recurs dels previstos en la legislació vigent.
  
València, 8 de novembre de 2005
  
El conseller d'Economia, Hisenda i Ocupació,
  
GERARDO CAMPS DEVESA